Πάτρα 26/3/2025



**ΟΜΟΦΩΝΟ ΨΗΦΙΣΜΑ**

**ΤΗΣ 26/3/2025 ΓΕΝΙΚΗΣ ΜΑΣ ΣΥΝΕΛΕΥΣΗΣ**

Οι σύνεδροι της Γενικής Συνέλευσης που πραγματοποιήθηκε στις 26/3/2025 στην Πάτρα, μετά από συζήτηση και εξέταση των θεμάτων που αφορούν τα μέλη μας, εξέδωσε το παρακάτω ψήφισμα:

**Ψ Η Φ Ι Σ Μ Α**

**Απαιτούμε:**

1. Η Κυβέρνηση να προβεί στην άμεση ενσωμάτωση της ΠΡΟΣΩΠΙΚΉΣ ΔΙΑΦΟΡΑΣ (χρέος ) των νόμων 4387/16 και 4670/20 , στην Ανταποδοτική Σύνταξη , η οποία δεν έχει απολύτως κανένα οικονομικό κόστος , ενώ επιβάλει ισόβιο πάγωμα των ΣΥΝΤΑΞΕΩΝ των παλαιών Συνταξιούχων μελών μας , χωρίς καμία νομική και ηθική αιτιολόγηση.
2. Την ανάκληση της εγκυκλίου Τσακλόγλου για τις συντάξεις χηρείας και την κατάργηση του άρθρου του νόμου 4387/16 για να μην επανέλθει και πάλι.
3. Την έκδοση ατομικών διοικητικών πράξεων επανυπολογισμού των συντάξεων για κάθε Συνταξιούχο, κύρια των προ της 13/5/2016 , που θα εμπεριέχουν τον αναλυτικό τρόπο , και τα αποτελέσματα του επανυπολογισμού της σύνταξης για να είναι δυνατόν από κάθε ενδιαφερόμενο να τα ελέγξει και αν χρειαστεί να ασκήσει προσφυγή ενώπιον των αρμόδιων οργάνων.΄΄΄΄΄΄΄΄΄΄΄΄΄
4. Την επιστροφή όλων των μνημονιακών περικοπών των Συντάξεών μας , καθώς και της 13ης και 14ης Σύνταξης , όπως έχει συμβεί σε άλλους Συνταξιούχους(Δικαστικοί κλπ)
5. Την τροποποίηση και την βελτίωση του Κανονισμού παροχών του ΕΟΠΠΥ, με την προσθήκη και της οδοντιατρικής περίθαλψης .
6. Την τροποποίηση του Κανονισμού της συμμετοχής μας στη φαρμακευτική αγωγή, ώστε επί γενόσημου φαρμάκου να μην υπερβαίνει αλλά και να μειωθεί η συμμετοχή του ασφαλισμένου , του σήμερα 25% ποσοστού.
7. Την επαναφορά της εισφοράς της Υγειονομικής περίθαλψης στην Κύρια σύνταξη στο 4% , όπως ήταν μέχρι τον Αύγουστο του 2015 , από 6% που είναι σήμερα επί του συνόλου όλων των συντάξεων .
8. Μόνιμα και αποτελεσματικά μέτρα ελέγχου των τιμών , επί των καυσίμων, της ηλεκτρικής ενέργειας , των φαρμάκων και των βασικών καταναλωτικών αγαθών και υπηρεσιών ,για την αντιμετώπιση της ακρίβειας και του πληθωρισμού , που κάνουν δραματική την επιβίωσή μας .
9. Την μείωση της σύνταξης χηρείας, μετά την τριετία , στο 30/% αντί του 50% που ισχύει , για να μην καταλήξει σαν επίδομα.
10. Την καταβολή των αναδρομικών του 11μηνου των επικουρικών συντάξεων και των δώρων , σε όλους τους ανεξαιρέτως του Συνταξιούχους , είτε άσκησαν αγωγή μέχρι 30/7/2020 είτε όχι.
11. Την κατάργηση της Εισφοράς Αλληλεγγύης Συνταξιούχων που βαρύνει άδικα , πολλαπλά και άνισα τους Συνταξιούχους .
12. Απαιτούμε τώρα που η χώρα μας επέστρεψε στην κανονικότητα, την κατάργηση των νόμων που θεσπίστηκαν την περίοδο της κρίσης και τις βίαιες περικοπές των συντάξεών μας .
13. Καταδικάζουμε όλες εκείνες τις δυνάμεις και τις ηγεσίες κρατών και διεθνών οργανισμών που παράγουν βία και πολέμους .
14. Καταδικάζουμε ως υποκριτικές και αντιφατικές τις αποφάσεις των ισχυρών του πλανήτη που καλούνται να διαχειριστούν τις κρίσεις .
15. Καταδικάζουμε την παραβίαση των διεθνών συνθηκών που διασφαλίζουν τις συνθήκες ειρήνης .
16. Ζητάμε πρωτοβουλίες για άμεση κατάπαυση του πυρός σε όλες τις εμπόλεμες ζώνες και καταδίκη όσων παραβιάζουν το διεθνές δίκαιο.
17. Δεν αποδεχόμαστε την επιχειρηματολογία των Κυβερνήσεων, σύνδεσης των συντάξεων με τις εισφορές των εν ενεργεία εργαζομένων. Η καλυτέρευση των αποθεματικών των ασφαλιστικών ταμείων, βαρύνει όλους που με τις πολιτικές τους αποφάσεις δεν επένδυσαν παραγωγικά και πολλαπλασιαστικά για να υπάρχει απρόσκοπτη ροή των συντάξεων.

Εντολή του Σώματος :

Το παρόν , με ευθύνη του Δ.Σ. του Περιφερειακού Τμήματος να αναγνωστεί στη ΓΑΣ και να δημοσιευτεί στην εφημερίδα του Συλλόγου.

Για το Προεδρείο της Γενικής Συνέλευσης του Περιφερειακού Τμήματος

Ο Πρόεδρος Ο(Η) Γραμματέας